**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 14. Odluke o osnivanju Dječjeg vrtića „Vlakić“ („Službeni vjesnik varaždinske županije“ broj 39/20 i 25/20) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21 i 14/23), a u svezi s člankom 41. i 51. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22), **Općinsko vijeće Općine Martijanec na 17. sjednici održanoj dana 10. srpnja 2023. godine, donosi**

**ODLUKU O NAČINU UTVRĐIVANJA PLAĆA I VISINI KOEFICIJENATA ZA OBRAČUN PLAĆA DJELATNIKA DJEČJEG VRTIĆA VLAKIĆ MARTIJANEC**

**I.**

Ovom Odlukom utvrđuju se kriteriji i koeficijenti za obračun plaće za djelatnike zaposlene u Dječjem vrtiću Vlakić Martijanec.

**II.**

Riječi i pojmovi koji su korišteni u ovoj Odluci, a koji imaju rodno značenje odnose se jednako na muški i ženski rod, bez obzira jesu li korišteni u muškom ili ženskom rodu.

**III.**

Plaću djelatnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža.

**IV.**

Pri određivanju koeficijenta za pojedino radno mjesto uzima se u obzir opseg i složenost poslova, odgovornost i samostalnost u obavljanju poslova, stručna sprema i radno iskustvo koji se traže za pojedino radno mjesto, te ostali elementi koji definiraju određeno radno mjesto.

**V.**

Za djelatnike zaposlene u Dječjem vrtiću Vlakić Martijanec utvrđuju se sljedeći koeficijenti:

|  |  |
| --- | --- |
| **Naziv radnog mjesta** | **Koeficijent** |
| Ravnatelj (VSS) | 2,317 |
| Ravnatelj (VŠS) | 2,037 |
| Pedagog bez položenog stručnog ispita | 1,357 |
| Pedagog sa položenim stručnim ispitom | 1,599 |
| Odgojitelj bez položenog stručnog ispita | 1,187 |
| Odgojitelj sa položenim stručnim ispitom | 1,490 |
| Zdravstveni voditelj | 1,490 |
| Voditelj računovodstva | 1,507 |
| Kuhar | 0,994 |
| Spremač | 0,973 |
| Pomoćni kuhar | 0,900 |
| Pomoćni radnik za njegu, skrb i pratnju | 0,973 |

**VI.**

Osnovica za obračun plaće djelatnika zaposlenih u Dječjem vrtiću Vlakić Martijanec utvrđuje se posebnom Odlukom Općinskog vijeća Općine Martijanec.

**VII.**

Sukladno članku 61. stavku 3. Zakona o radu, radnik koji radi u punom radnom vremenu (do najviše 40 sati tjedno) može sklopiti Ugovor o dodatnom radu s drugim poslodavcem u najdužem trajanju do 8 (riječima: osam) sati tjedno.

**VIII.**

Ukoliko Vrtić sklapa Ugovor o dodatnom radu za pojedino radno mjesto navedeno u članku 5. ove Odluke, izuzima se obračun plaće po osnovi koeficijenata i utvrđuje se satnica u neto iznosu za pojedino radno mjesto.

**IX.**

Za djelatnike zaposlene u Dječjem vrtiću Vlakić Martijanec po osnovi Ugovora o dodatnom radu utvrđuje se sljedeća satnica:

|  |  |
| --- | --- |
| **Naziv radnog mjesta** | **Satnica – NETO (EUR)** |
| Zdravstveni voditelj | 13,50 |
| Pedagog | 24,00 |

**X.**

Sa danom stupanja na snage ove Odluke prestaje važiti Odluka o davanju prethodne suglasnosti na odluku o načinu utvrđivanja plaća i visini koeficijenta za obračun plaća djelatnika Dječjeg vrtića Vlakić Martijanec („Službeni vjesnik Varaždinske županije“ broj 117/2022).

**XI.**

Ova Odluka bit će objavljena u „Službenom vjesniku Općine Martijanec“, a stupa na snagu osmog dana od dana objave.

KLASA: 601-03/23-01/3

URBROJ: 2186-19-02-23-1

Martijanec, 10. srpnja 2023. godine

**Predsjednik Općinskog vijeća**

Stjepan Golubić, ing.

**OBRAZLOŽENJE UZ PRIJEDLOG ODLUKE**

**o načinu utvrđivanja plaća i visini koeficijenta za obračun plaća djelatnika Dječjeg vrtića Vlakić Martijanec**

**I PRAVNI TEMELJ ZA DONOŠENJE ODLUKE**

Pravni temelj za donošenje ove odluke je članak 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članak 14. Odluke o osnivanju Dječjeg vrtića „Vlakić“ (Službeni vjesnik Varaždinske županije“ broj 39/20 i 25/20) i članak 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20 i 14/21), a u svezi s člankom 41. i 51. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22).

**II OCJENA STANJA I TEMELJNA PITANJA KOJA SE TREBAJU UREDITI**

Člankom 51. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22) propisano je da se na utvrđivanje i obračun plaća, naknada i drugih prihoda zaposlenika dječjih vrtića, koji su u vlasništvu jedinica lokalne uprave i samouprave ili Republike Hrvatske, primjenjuju propisi kojima se uređuju plaće, naknade i drugi prihodi javnih službenika i namještenika zaposlenih u osnovnom školstvu, ako su ti propisi povoljniji za zaposlenike. Nakon provedenog nadzora od strane prosvjetne inspekcije dobivene su naredbe za uskladbu sa zakonskim propisima. Kako bi se moglo postupiti po naredbama neophodno je donošenje nove odluke kojom se mijenjaju nazivi radnog mjesta i koeficijenti.

|  |  |
| --- | --- |
| **Naziv radnog mjesta** | **Koeficijent** |
| Ravnatelj (VSS) | 2,317 |
| Ravnatelj (VŠS) | 2,037 |
| Pedagog bez položenog stručnog ispita | 1,357 |
| Pedagog sa položenim stručnim ispitom | 1,599 |
| Odgojitelj bez položenog stručnog ispita | 1,187 |
| Odgojitelj sa položenim stručnim ispitom | 1,490 |
| Zdravstveni voditelj | 1,490 |
| ~~Računovođa – tajnik~~  voditelj računovodstva | 1,507 |
| Kuhar | 0,994 |
| ~~Spremač – pomoćni kuhar~~  spremač | ~~0,800~~ 0,973 |
| Pomoćni radnik za njegu, skrb i pratnju | 0,973 |
| Pomoćni kuhar | 0,900 |

**III SREDSTAVA POTREBNA ZA PROVOĐENJE ODLUKE, TE NAČIN KAKO ĆE SE ISTA OSIGURATI**

Za provedbu ove Odluke u Proračunu Općine Martijanec za 2023. godinu i projekcije za 2024. i 2025. godinu osigurana su sredstva u razdjelu 002 Jedinstveni upravni odjel, Glavi 00202 Dječji vrtić Vlakić Martijanec, Program 1013 Redovna djelatnost ranog i predškolskog odgoja i obrazovanja, Aktivnost A101301 Odgojno i tehničko osoblje, jaslice i vrtić.